Môngka tiyang ingkang sampun andungkap, kuwagang angewahi pêpasthèning satunggil-tunggilipun tiyang, punapa malih karmaning bôngsa (karma ingkang tumrap ing tiyang kathah) makatên wau sarana winêcakakên sabab-sabab tuwin katêranganipun, malah sagêd ugi nêrangakên kalayan têtela karma ingkang tumrap ing tiyang kathah sarta dayaning karma wau, manawi tumrap ing gêsanging satunggil-tunggiling tiyang. Ing ngriki kula badhe mratelakakên punapa têgêsipun karma, lan kadadosan saking punapa, punapa ingkang sinêbut gêsang ing donya punika, kadospundi dene sabên-sabên wontên pandamêl ingkang kadadosan kalayan dumadakan. Lan malih punapa inggih sagêd mathuk lan turut, upami karma punika karujukakên kalayan pikajênganing manusa ingkang botên kêrèh. Punapadene kalihan badhe mratelakakên ingkang cêtha, dene karsanipun ingkang Amurba Wisesa marentah saisining rad raya têka karsa angrojongi utawi nuruti pikajênganing manusa, makatên punika punapa ingkang minôngka sarananipun, tuwin